മണ്ണിനെ സ്നേഹിച്ച് ദേവയാനി, മലയാളത്തിന്റെ പ്രിയനടിയുടെ പുതിയ വിശേഷങ്ങള് മല യാളികളുടെ പ്രിയങ്കരിയായ നടി ദേവയാനി ഇപ്പോള് മണ്ണില് പച്ചവിരിയിക്കുന്ന സന്തോഷത്തിലാണ്... ഈറോഡില് നിന്ന് മുപ്പത്തിയഞ്ച് കിലോമീറ്റര് അകലെ അന്തിയൂര് എന്ന തമിഴ് ഗ്രാമം ഉണര്ന്നാല് അണ്ണുവും മാഡവും മണ്ണില് ഇറങ്ങും. നോക്കെത്താദൂരത്ത് തെങ്ങിന്തോപ്പ്. നിരനിരയായി കവുങ്ങ്. മുല്ലത്തോട്ടത്തില് പൂക്കള് പാതിവിടര്ന്ന നിലയില്. മാവും മാതളവും പൂത്തു നില്ക്കുന്നു. പച്ചക്കറിത്തോട്ടത്തില് വിളവെടുപ്പിന് പാകമായ വെണ്ടയ്ക്ക. കൂടെ നിലക്കടല കൃഷിയും. ആറേക്കര് കൃഷിഭൂമിയില് നൂറുമേനിക്ക് പണിയെടുക്കുന്ന അണ്ണുവിന്റെ മാഡം മലയാളത്തിലും തെന്നിന്ത്യന് സിനിമയിലും ദേവയാനി എന്ന നടിയായാണ് അറിയപ്പെടുന്നത്. കുടുംബസമേതം മണ്ണില് ഇറങ്ങുന്ന ദേവയാനിയെ പ്രേക്ഷകര് കാണുന്നില്ല? ഈ ജീവിതം ഞാന് ഏറെ ആസ്വദിക്കുന്നു. പുലര്ച്ചെ അഞ്ചിന് എഴുന്നേല്ക്കും. പ്രഭാതനടത്തം കഴിഞ്ഞാല് ഭക്ഷണം ഉണ്ടാക്കും. വീട്ടുജോലികള് എല്ലാം ഒറ്റയ്ക്കാണ് ചെയ്യുന്നത്. മണ്ണില് പണിയെടുക്കാന് എനിക്ക് ഇഷ്ടമാണ്. വീട്ടുജോലിയുടെ തിരക്ക് കഴിഞ്ഞാല് സഹായിക്കാറുണ്ട്. നല്ല കാലാവസ്ഥയാണ് ഇവിടെ. അതിനാല് നല്ല വിളവെടുപ്പും. ഈ ഗ്രാമത്തെയും ഇവിടത്തെ ജനങ്ങളെയും ഇഷ്ടമാണ്. മക്കളും കൂടെ കൂടും. ജീവിതത്തില് നല്ല ഭാര്യയും അമ്മയുമല്ലേ? ഒരു നല്ല നടിയായി തുടരാന് ഉത്തരവാദിത്തങ്ങള് ഭംഗിയായി നിര്വഹിക്കണം. കഠിനാദ്ധ്വാനം നിറഞ്ഞ മേഖലയാണ് സിനിമ. അവിടെ ഉത്തരവാദിത്തം നിര്വഹിക്കുന്നതില് ഒരിക്കലും വീഴ്ച ഉണ്ടാവാന് പാടില്ല. നല്ല ഭാര്യയും അമ്മയുമായി മാറുന്നതിലും ഉത്തരവാദിത്തമുണ്ട്. ഞാന് അതു ഭംഗിയായി നിര്വഹിക്കുന്നു എന്നാണ് വിശ്വാസം. സിനിമയിലെ പോലെയാണ് ദേവയാനി ജീവിതത്തിലും എന്ന് ഒരുപാട് ആളുകള് പറഞ്ഞിട്ടുണ്ട്. ആറു മാസം അദ്ധ്യാപികയായി ജോലി ചെയ്തു. നിറഞ്ഞ മനസോടെയാണ് ആ ജോലിയും ചെയ്തത്. എല്ലാ രംഗത്തും മികവ് പുലര്ത്താന് നൂറല്ല, ഇരുനൂറു ശതമാനം ഉത്തരവാദിത്തം വേണം. ദേവയാനി മലയാളി എന്ന് മലയാളികളും നമ്മ പൊണ്ണ് എന്നു തമിഴ് മക്കളും കരുതുന്നുണ്ട്? അങ്ങനെ വിശ്വസിക്കുന്നതില് ഒരുപാട് സന്തോഷം. മലയാളത്തില് അഭിനയിക്കാന് വരുമ്ബോള് അവിടത്തെ പെണ്ണ് എന്നു കരുതും. തമിഴില് അഭിനയിക്കുമ്ബോള് അടുത്ത വീട്ടിലെ പെണ്ണിന്റെ ഇമേജും. മകളായും സഹോദരിയായും തമിഴ് മക്കള് എന്നെ കാണുന്നു. അച്ഛന് ജയദേവിന്റെ നാട് മംഗലാപുരം. അമ്മ ലക്ഷ്മിയുടെ നാട് ചേര്ത്തല. അപ്പോള് ഞാന് പാതി മലയാളിയാണ്. എന്നാല് ജനിച്ചതും പഠിച്ചതും വളര്ന്നും മുംബയ്യില്. അച്ഛന് ബിസിനസായിരുന്നു. മലയാളം എനിക്ക് അറിയാം. സംസാരിക്കുമ്ബോള് തമിഴ് കൂടി കയറി വരും. മലയാള സിനിമയില് ഇടവേള സംഭവിക്കുന്നുണ്ടല്ലേ? നല്ല കഥയും മികച്ച കഥാപാത്രവും വരുന്നില്ല. മൂന്നു വര്ഷം മുമ്ബാണ് ഒടുവില് മലയാളത്തില് അഭിനയിച്ചത്. ഇതിനുശേഷം നല്ല കഥകള് വന്നില്ല. ഞാന് എന്ന അമ്മയുടെയും ഭാര്യയുടെയും ഉത്തരവാദിത്തങ്ങള് ഇപ്പോള് കൂടിയിട്ടുണ്ട്. വീണ്ടും മലയാളത്തിലേക്ക് വരാന് ആഗ്രഹമുണ്ട്. നല്ല കഥ വരട്ടെ. മികച്ച കഥാപാത്രങ്ങളാണ് മലയാളത്തില് അവതരിപ്പിച്ചത്. ബാലേട്ടനിലെ രാധികയാണ് എന്നും എന്റെ പ്രിയ കഥാപാത്രം. സുന്ദരപുരുഷനിലെയും ത്രീ മെന് ആര്മിയിലെയും കഥാപാത്രങ്ങളും പ്രിയപ്പെട്ടത്. കിന്നരിപ്പുഴയോരം സിനിമയോട് പ്രത്യേക ഇഷ്ടമാണ്. തമി ഴ്നാട് സര്ക്കാര് പുരസ്ക്കാരം ഒരു അഭിനേത്രിക്ക് ലഭിക്കുന്നത് ആദ്യമല്ലേ? വലിയ അംഗീകാരമാണത്. അതിന്റെ സന്തോഷം എപ്പോഴും കൂടെയുണ്ട്. ആദ്യം കാതല്കോട്ടെയിലെ അഭിനയത്തിന് മികച്ച നടിക്കുള്ള പുരസ് കാരം. പിറ്റേവര്ഷം സൂര്യ വംശം സിനിമയിലെ അഭിനയത്തിന്. രണ്ടു പുരസ്കാരങ്ങളും തന്നത് കലൈഞ്ജര് കരുണാനിധി ആണ്. അന്ന് അദ്ദേഹം മുഖ്യമന്ത്രിയാണ്.ഭാരതിസിനിമയിലെ അഭിനയത്തിന് പുരസ്കാരം തന്നത് ജയലളിത അമ്മയും. ആദ്യം നന്ദി പറയുന്നത് ദൈവത്തിന് . പിന്നേ ആ സിനിമകളുടെ സംവിധായകര്, നിര്മ്മാതാക്കള്, പ്രേക്ഷകര്, അച്ഛന്, അമ്മ എല്ലാവരും നല്കിയ പ്രോത്സാഹനത്തിന്റെ ഫലമാണ് നേട്ടങ്ങള്. വിജയ്യുടെയും അജിത്തിന്റെയും തുടക്കകാലത്ത് അവരുടെ നായികയായല്ലേ? തൊണ്ണൂറുകളുടെ ആരംഭം മറക്കാന് കഴിയില്ല. അജിത് സാറും വിജയ് സാറും കരിയര് തുടങ്ങിയിട്ടേയുള്ളൂ. എന്റെയും കരിയര് അപ്പോഴാണ് തുടങ്ങുന്നത്. രണ്ടുപേരും നല്ല പ്രോത്സാഹനം തന്നു. ഒാരോ നായകന്മാര്ക്ക് ഒപ്പം അഭിനയിക്കുമ്ബോള് ഒാരോ അനുഭവമാണ്. കമല്സാറിന്റെ പഞ്ചതന്ത്രത്തില് ഒരു സീനിലാണ് അഭിനയിച്ചത്. ആ സീന് എല്ലാവര്ക്കും ഇഷ്ടപ്പെട്ടു. കമല്സാര് വലിയ ഗുരു ആണ്. കമല് സാറിനൊപ്പം തെനാലിയിലും അഭിനയിച്ചു. ശരത് സാറിന്റെ നായികയായി നിരവധി സിനിമകളില് അഭിനയിച്ചു. മലയാളത്തില് ലാല്സാറിനൊപ്പം ബാലേട്ടന്, നരന്, ഒരു നാള് വരും എന്നീ സിനിമകള്. തെലുങ്ക് സിനിമ ജനതാ ഗാരേജില് ലാല് സാറിന്റെ ഭാര്യയായി ഒടുവില് അഭിനയിച്ചു. കുടുംബജീവിതം? സ്നേഹസമ്ബന്നനും അതിലുപരി പ്രിയ സുഹൃത്തുമാണ് ഭര്ത്താവ്. എല്ലാ കാര്യത്തിലും പിന്തുണ നല്കുന്നു. അച്ഛനും അമ്മയും നല്കിയ പ്രോത്സാഹനത്തിന്റെ പതിന്മടങ്ങാണ് തരുന്നത്. പരസ്പര വിശ്വാസമാണ് ഞങ്ങളുടെ കുടംബജീവിതത്തിന്റെ ശക്തി. ഒരുപാട് സിനിമയില് ഞങ്ങള് ഒന്നിച്ചു പ്രവര്ത്തിച്ചു. സൂര്യവംശം സിനിമയില് അദ്ദേഹം അസിസ്റ്റന്റ് ഡയറക്ടറായിരുന്നു. അപ്പോഴാണ് ആദ്യം കാണുന്നത്. ആ സമയത്ത് അദ്ദേഹം എന്റെ കടുത്ത ആരാധകനാണ്. ഒടുവില് അത് പ്രണയമായി. അദ്ദേഹം സംവിധാനം ചെയ്ത എല്ലാ സിനിമയിലും ഞാനായിരുന്നു നായിക. രാജകുമാരന് എന്ന സംവിധായകനും ഭര്ത്താവിനും അച്ഛനും കര്ഷകനും നൂറില് നൂറു മാര്ക്ക് നല്കും. കോലങ്ങള് സീരിയല് ഏറെ പ്രശസ്തി തന്നല്ലേ? സണ് ടിവിയില് എഴുവര്ഷം 1500 എപ്പിസോഡില് കോലങ്ങള് സംപ്രേഷണം ചെയ്തു. അത് വലിയ റെക്കോഡാണ്. മികച്ച മിനിസ്ക്രീന് നടിക്കുള്ള തമിഴ്നാട് സര്ക്കാര് പുരസ്കാരം ലഭിച്ചു. മലയാളത്തിലും കോലങ്ങള് എത്തി. രണ്ടു ഭാഷയിലും സൂപ്പര് ഹിറ്റ്. സണ് ടിവിയില് രാസാത്തി സീരിയല് ചെയ്യുന്നുണ്ട്. ഇപ്പോള് സംപ്രേഷണം താത്കാലികമായി നിറുത്തി.